Na temelju članka 119., a sukladno članku 120. Zakona o proračunu („Narodne novine“, br. 144/21) i članka 32. Statuta Općine Biskupija („Službeni vjesnik Šibensko-kninske županije“, broj 9/09, 4/11, 8/12, 4/13, 2/18, 5/19, 3/20, 3/21 i 6/25), Općinsko vijeće Općine Biskupija, na 3. sjednici , od 06.kolovoza 2025 godine, donijelo je

**ODLUKU**

**o kratkoročnom zaduženju Općine Biskupija**

Članak 1**.**

Odobrava se kratkoročno zaduženje Općine Biskupija do godine dana u iznosu od 200.000,00 EUR kod Erste&Steiermarkische Bank d.d. Rijeka za financiranje projekta Vodoopskrba naselja Vrbnik

Članak 2.

Sredstva kratkoročnog zaduženja koristiti će se za premošćivanje jaza nastalog zbog različite dinamike priljeva sredstava i dospijeća obaveza.

Članak 3.

Općina Biskupija zadužiti će se po sljedećim uvjetima:

-namjena: Financiranje projekta Vodoopskrba naselja Vrbnik,

-iznos: 200.000,00,

-valuta: EUR,

-kamatna stopa: 4,20 % fiksno, godišnje,

-rok korištenja: 12 mjeseci,

-naknada za odobrenje: 0,20 %,

-naknada za odobreni neiskorišteni iznos: 0,60%,

-način korištenja: Isplata na račun korisnika kredita,

-instrumenti osiguranja: Zadužnica.

Članak 4.

Ovlašćuje se Općinski načelnik Općine Biskupija za zaključivanje Ugovora o kratkoročnom kreditu.

Članak 4.

Ova odluka stupa na snagu prvog dana od dana objave u Službenom vjesniku Šibensko-kninske županije.

KLASA: 402-01/25-01/3

URBROJ: 2182-17-01-25-01

Orlić, 06.kolovoza 2025.godine

OPĆINSKO VIJEĆE

OPĆINE BISKUPIJA

PREDSJEDNIK:

Dragan Vukmirović, v.r.